《拟汉相和歌辞 其四 相逢狭路间》
清代·姚燮

驰驱狭路间，远望何光辉。问此光辉谁，西郭屠沽儿。

莫言屠沽儿，家有万黄金，珠玉弃如灰。纳资为郎官，长戟交车绥。

嬖宠托天子，贵戚兄弟依。都尉率护军，趋奉无高低。

出入清籞中，扬扬并不疑。爱妾歌欢侬，众婢调弦丝。

眩我云襹襹，媚我芳蘼蘼。白杨自为风，不惊铜雀台。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。